钦定古今图书集成/明伦汇编/闺媛典/第341卷 > 关索妻
## 钦定古今图书集成/明伦汇编/闺媛典/第341卷 > 关索妻

按《蕲水县志》：王氏名桃。女弟悦，汉末时人，俱笄年未
字。有膂力，精诸家武艺。值兵乱，聚芦塘保乡里，每相
谓曰：“天下有英雄男子而材技胜我者，则相托终身。”
时绝少匹敌者，适河东关公长子索，英伟健捷，桃姊
妹俱与较，俱不胜，遂俱归之。先是邑中有鲍氏女，材
行与桃悦似而悍，鸷差胜，亦归索。三人皆弃家从关，
百战以终。〈按正史未见〉